Hoidlate ja arhivaalide hoolduse paremaks tagamiseks loodi 2006. aastal  ajalooarhiivi ja 2007. aastal riigiarhiivi säilitusosakonna koosseisu hoiutalitus. Filmiarhiivis on rahvusarhiivi loomisest alates säilitustegevusi korraldanud ja teostanud säilitustalitus, kelle ülesandeks on tagada arhiivile üleantud arhivaalide säilimine, teostada nende füüsilise seisukorra kontrolli ning kopeerida ja konserveerida audiovisuaalseid arhivaale.